.td_uid_2_61f3d7421ab0c_rand.td-a-rec-img{text-align:left}.td_uid_2_61f3d7421ab0c_rand.td-a-rec-img img{margin:0 auto 0 0} "Li qiegħda għall-ewwel darba fil-Malta Eurovision Song Contest hija esperjenza li ma nibdilha ma' xejn" tgħid il-kantanta Rachel Lowell ma' newsbook.com.mt dwar il-parteċipazzjoni tagħha f'dan il-festival li se jkun qed jittella' bejn is-17 u d-19 ta' Frar fl-MFCC f'Ta' Qali. Rachel se tkun qed tipparteċipa bil-kanzunetta White Doves. "Meta poġġejna bilqiegħda biex niktbu kanzunetta biex nissottomettu f'The Malta Eurovision Song Contest mill-ewwel għidna li rridu niktbu kanzunetta b'messaġġ pożittiv ta' tama u dan qed nagħmluh bil-White Doves (gamiem abjad). Segwi l-intervista sħiħa ma' Rachel Lowell: Matul is-snin Rachel ħadet sehem f'bosta festivals f'Malta bħall-Malta Junior Eurovision Song Contest u L-Għanja tal-Poplu. Kellha wkoll festivals oħra f'pajjiżi bħall-Maċedonja u l-Litwanja, kollha esperjenzi li Rachel Lowell tħoss li għenuha tikber bħala artista. Aqra wkoll: "Ħolma li saret realtà" – Rachel Lowell Bħala artista Rachel tistqarr li meta tieħu sehem f'festival dejjem tidħol b'sens ta' kompetizzjoni iżda hi dejjem tidħol b'mentalità li trid tagħti l-110% tagħha u mbagħad jiġri li jiġri. "L-importanti li meta nara l-filmat tal-wirja ngħid kemm jien kuntenta b'din il-wirja," tgħid Rachel Lowell. Hi tkompli tgħid ukoll li wara The Malta Eurovision Song Contest hi se tkun qed tiffokka fuq il-mużika tagħha. Ara l-vidjow bil-lirika ta' White Doves: Filmati: TVM, X Factor Malta, eurovision.tv u YouTube Ritratti uffiċjali tal-kantanti: Public Broadcasting Services (PBS) Muntaġġ: Viktoria Nikolla Intervista: Frederick Zammit Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61f3d7421b37f_rand.td-a-rec-img{text-align:left}.td_uid_3_61f3d7421b37f_rand.td-a-rec-img img{margin:0 auto 0 0}